ଭଦ୍ରକ, ନଭେମ୍ବର ୨୬ (ଲୋକାଲ ୱାୟାର) ନିର୍ବାଚନ ପାଖେଇ ଆସୁଥିବାରୁ ରାଜ୍ୟର ତିନି ପ୍ରମୁଖ ଦଳ ବିଜେଡି, ବିଜେପି ଓ କଂଗ୍ରେସ ଧାମରାଠାରେ ଅନୁଷ୍ଠିତ ବୋଇତବନ୍ଦାଣ ଉତ୍ସବ ଆଢୁଆଳରେ ନିଜ ନିଜର ଶକ୍ତି ପ୍ରଦର୍ଶନ କରିଥିବା ପରିଲକ୍ଷିତ ହୋଇଛି ।
ଗୋଟିଏ ସ୍ଥାନରେ ଆଗରୁ ଧାମରାର ବୋଇତ ବନ୍ଦାଣ ଉତ୍ସବ ଆୟୋଜନ କରାଯାଉଥିଲା । ଦଳ ମତ ନିର୍ବିଶେଷରେ ସବୁ ଦଳ ଏକତ୍ରିତ ହୋଇ ବୋଇତ ବନ୍ଦାଣ ଉତ୍ସବ ପାଳନ କରୁଥିଲେ । ଏଠାରେ ରାଜନୀତିର ଗନ୍ଧ ବାସ୍ନା ନ ଥିଲା ।
ମାତ୍ର ଏବେ ଏହି ସହରରେ ତିନୋଟି ବୋଇତ ବନ୍ଦାଣ ଉତ୍ସବ ପାଳନ କରାଯାଇଛି । ଗୋଟିଏ ବୋଇତ ବନ୍ଦାଣ ଉତ୍ସବରେ ବିଜେଡି ନେତାମାନଙ୍କୁ ଦେଖିବାକୁ ମିଳିଥିବା ବେଳେ ଆଉ ଏକ ବୋଇତ ବନ୍ଦାଣ ଉତ୍ସବରେ କେବଳ କଂଗ୍ରେସ ନେତାଙ୍କୁ ଦେଖିବାକୁ ମିଳିଥିଲା ।
ସେହିପରି ତୃତୀୟ ବୋଇତ ବନ୍ଦାଣ ଉତ୍ସବରେ ବିଜେପି ନେତାଙ୍କୁ ଦେଖିବାକୁ ମିଳିଥିଲା । ୧୮ ବର୍ଷ ପୂରଣ କରିଥିବା ବୋଇତ ବନ୍ଦାଣ କମିଟିରେ ମଂଚରେ ରାଜ୍ୟ ମନ୍ତ୍ରୀ ମଣ୍ଡଳର ବରିଷ୍ଠ ମନ୍ତ୍ରୀ ଅନନ୍ତ ଦାସ, ସାଂସଦ ସୌମ୍ୟରଂଜନ ପଟ୍ଟନାୟକ ଏବଂ ସ୍ଥାନୀୟ ବିଧାୟକମାନେ ପ୍ରମୁଖଙ୍କୁ ଦେଖିବାକୁ ମିଳିଥିଲା ।
ସେମାନଙ୍କୁ ବି ସଭା ମଂଚକୁ ବେଶ୍ ଆଡମ୍ବରପୂର୍ଣ୍ଣ ଶୋଭାଯାତ୍ରାରେ ବାଜା ବାଣ ଫୁଟାଇ ପାଛୋଟି ନିଆଯାଇଥିଲା । ଏଠାରେ ବିଜେଡି ସମର୍ଥିତ କର୍ମୀ ଓ ନେତା ମାଳମାଳ ହୋଇ ବୁଲୁଥିବାରୁ ଦେଖାଯାଇଥିଲା ।
ସେହିପରି ୧୦ ବର୍ଷ ତଳେ ଧାମରାଇ ମନ୍ଦିର ପ୍ରାଙ୍ଗଣରେ ଆରମ୍ଭ କରାଯାଇଥିବା ବୋଇତ ବନ୍ଦାଣ ଉତ୍ସବରେ ପିସିସି ସଭାପତି ନିରଂଜନ ପଟ୍ଟନାୟକଙ୍କ ଠାରୁ ଆରମ୍ଭ କରି କଂଗ୍ରେସର ସବୁ ବଡ ବଡ ନେତା ଓ ପୂର୍ବତନ ସାଂସଦ ଓ ପୂର୍ବତନ ବିଧାୟକ ଏପରିକି କଂଗ୍ରେସ ଦଳର କିଛି ପରାଜିତ ଓ ଆଶାୟୀ ବିଧାୟକ ପ୍ରାର୍ଥୀ ଓ କଂଗ୍ରେସର ବିଭିନ୍ନ ଛାମୁଆ ସଂଗଠନର କର୍ମକର୍ତ୍ତାଙ୍କୁ ଦେଖିବାକୁ ମିଳିଥିଲା ।
କେବଳ ସେତିକି ନୁହେଁ, ଏଇ ବୋଇତ ବନ୍ଦାଣ ଉତ୍ସବକୁ ଅତିଥି ଭାବେ ଆସିଥିବା କଂଗ୍ରେସର ଟାଣୁଆ ନେତାମାନଙ୍କୁ ମଧ୍ୟ କଂଗ୍ରେସ କର୍ମୀ ଓ ନେତାମାନେ ବେଶ୍ ଜାକ ଜମକରେ ଶୋଭାଯାତ୍ରାରେ ଉତ୍ସବ ସ୍ଥଳକୁ ପାଛୋଟି ନେଇଥିଲେ । ସଭାମଂଚରେ ଓ ସଭାତଳେ ମାଳମାଳ କଂଗ୍ରେସ କର୍ମୀ ଓ ନେତାଙ୍କୁ ଦେଖି ଦର୍ଶକମାନେ ଏହା କଂଗ୍ରେସର ଦଳୀୟ ଉତ୍ସବ ବୋଲି ମନେ କରୁଥିଲେ ।
କେବଳ ଏଇ ଦୁଇ ଦଳ ନୁହେଁ, ବିଜେପି ମଧ୍ୟ ବୋଇତ ବନ୍ଦାଣ ରାଜନୀତିରେ ପଛରେ ପଡିନଥିଲା । ଗତ ଦୁଇବର୍ଷ ତଳେ ନୂଆ କରି ଆରମ୍ଭ କରିଥିବା ବୋଇତ ବନ୍ଦାଣ କିମିଟି ବି ବିଜେପିର କେନ୍ଦ୍ରମନ୍ତ୍ରୀ, ପୂର୍ବତନ ମନ୍ତ୍ରୀ ଓ ପୂର୍ବତନ ବିଧାୟକମାନଙ୍କୁ ଅତିଥି କରି ଆଣିଥିଲା ।
ବୋଇତ ବନ୍ଦାଣ କମିଟି ବେଶ୍ ଆଡମ୍ବରପୂର୍ଣ୍ଣ ଶୋଭାଯାତ୍ରାରେ ଅତିଥିମାନଙ୍କୁ ସଭାମଂଚକୁ ପାଛୋଟି ନେଇଥିଲେ । ତେବେ ଏହି ସଭାରେ ଟିକିଏ ବ୍ୟତିକ୍ରମ ଥିଲା । ଏଠାରେ ସବୁ ବିଜେପିର ଦଳୀୟ ମାର୍କାରେ ଅତିଥି ଥିଲେ ମଧ୍ୟ ଓଡିଶାର ମହାମାନ୍ୟ ରାଜ୍ୟପାଳ ଗଣେଶୀ ଲାଲ ମୁଖ୍ୟ ଅତିଥି ଭାବେ ଆସିଥିଲେ ।
ଏମିତି ତିନି ତିନିଟି ବୋଇତ ବନ୍ଦାଣ ଉତ୍ସବ ପାଳନ ଅବସରରେ ଧାମରା ଚଳଚଞ୍ଚଳ ହୋଇ ଉଠିଥିବାବେଳେ ଭଦ୍ରକ ଜିଲାର ରାଜନୀତି ପାଣିପାଗ ବେଶ୍ ସରଗରମ୍ ହୋଇ ଉଠିଥିଲା ।
ସବୁ ଦଳ ନିଜ ନିଜ ନେତାଙ୍କୁ ଆଣି ପାୱାର ସୋ ଆୟୋଜନ କରିଥିବାବେଳେ କର୍ମୀମାନେ ବି ଖୁବ୍ ଉତ୍ସାହିତ ଥିଲେ । କେବଳ ଧାମରାରେ ବୋଇତ ବନ୍ଦାଣ ରାଜନୀତି ନୁହେଁ, ଚାନ୍ଦବାଲିରେ ମଧ୍ୟ ବୋଇତ ବନ୍ଦାଣ ଉତ୍ସବ ଅନୁଷ୍ଠିତ ହୋଇଥିଲା । ସେହିପରି ଭଦ୍ରକର ବାଉଦପୁର ପଡିଆର ଆରମ୍ଭ ହୋଇଥିବା ବୋଇତ ବନ୍ଦାଣ ଓ ବାଲିଯାତ୍ରା ଉତ୍ସବରେ ନିକଟରେ ବିଜୁଙ୍କ ନାମରେ ଏକ ରାଜନୈତିକ ପାର୍ଟି ତିଆରି କରିବାକୁ ଘୋଷଣା କରିଥିବା ପୂର୍ବତନ ମନ୍ତ୍ରୀ ଦାମୋଦର ରାଉତ ଯୋଗ ଦେଇଥିଲେ ।
ଭୁବନେଶ୍ବର ସେପ୍ଟେମ୍ବର ୨୪ ( ଲୋକାଲ ୱାୟର) ପୁରୀଠାରେ ସୋମବାର ଆରମ୍ଭ ହୋଇଥିବା ବିଜେପି ମହିଳା ମୋର୍ଚ୍ଚାର ରାଷ୍ଟ୍ରୀୟ କାର୍ଯ୍ୟକାରୀଣିରେ ଉଦବୋଧନ ଦେଇ ବିଜେପି ଅଧ୍ୟକ୍ଷ ଅମିତ ସାହା ରାଜ୍ୟରେ ଚାଲିଥିବା ବିଜୁ ଜନତା ଦଳ ସରକାରଙ୍କୁ ତୀବ୍ର ସମାଲୋଚନା କରିଛନ୍ତି।
ଓଡିଶାରେ ମୋଦୀ ସରକାର ଆସିଲେ ଆୟୁସ୍ମାନ୍ ଭାରତ ଯୋଜନା, ଉଜ୍ଜ୍ବଲା ଯୋଜନା ଏବଂ ଚାଷୀଙ୍କ ସମର୍ଥନ ମୂଲ୍ୟ ଦେଢଗୁଣ ବୃଦ୍ଧି କରାଯିବ ବୋଲି ପ୍ରତିଶୃତି ଦେବା ସହ ରାଜ୍ୟରେ ବିଜେପିକୁ କ୍ଷମତାସୀନ କରିବା ଲାଗି ସଂକଳ୍ପ ନେବାକୁ ଉପସ୍ଥିତ ମହିଳା କର୍ମୀ ଓ ନେତ୍ରୀଙ୍କୁ ସେ ଆହ୍ବାନ କରିଛନ୍ତି।
ରାଜ୍ୟରେ ୧୪ଜଣ ବିଜେପି କର୍ମୀଙ୍କୁ ହତ୍ୟା କରାଯାଇଥିବା ସେ ଅଭିଯୋଗ କରିଛନ୍ତି।
ବିରୋଧୀ କଂଗ୍ରେସ ଦଳ କୁ ସମାଲୋଚନା କରି ସେ କହିଛନ୍ତି ଯେ ପ୍ରଧାନ ମନ୍ତ୍ରୀ "ମେକ୍ ଇନ ଇଣ୍ଡିଆ' କରୁଥିବାବେଳେ କଂଗ୍ରେସ "ବ୍ରେକ ଇନ ଇଣ୍ଡିଆ' ନୀତିରେ ମାତିଛି। ଅନ୍ୟ ପକ୍ଷରେ ଉଭୟ ଜନତା ଦଳ ଓ କଂଗ୍ରେସ ଅମିତ ସାହାଙ୍କ ଏହି ବକ୍ତବ୍ୟକୁ ଭ୍ରମାତ୍ମକ ଓ ରାଜନୈତିକ ଉଦ୍ଦେଶ୍ୟ ପ୍ରଣୋଦିତ ବୋଲି ଦର୍ଶାଇଛନ୍ତି।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
